**2. NEDELJA MED LETOM, NEDELJA VERSKEGA TISKA,**

**15. januar 2023**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 16.1.  17.1.  18.1.  19.1.  20.1.  21.1.  22.1. | sv. MARCEL, papež  sv. ANTON PUŠČAVNIK, opat;  sv. MARJETA OGRSKA, kneginja, dominikanka  Začetek »Tedna molitve za edinost kristjanov«  sv. MAKARIJ, opat  sv. FABIJAN, papež in sv. SEBASTIJAN (Boštjan), mučenca  sv. NEŽA, devica in mučenka  sv. VINCENCIJ, diakon |

**Danes teden: 3. NEDELJA MED LETOM, NEDELJA BOŽJE BESEDE**

V petek obhajamo god svetega Fabijana in Sebastijana, dveh mučencev rimske Cerkve. Sebastijan je prestal mučeništvo v času preganjanja cesarja Dioklecijana okoli leta 300. Starejše izročilo navaja, de je bil rimski vojak in ga opisuje kot starejšega moža z brado. Renesančni umetniki pa so ga začeli upodabljati kot mladeniča, ki junaško prestaja obstreljevanje s puščicami , s katerimi so ga mučili drugi vojaki. O njem velja, da je prvo mučeništvo preživel in je bil čez čas ponovno vržen med svoje mučitelje, ki so ga takrat pretepli do smrti. Zaradi upodobitev skrajnega poguma mladega vojaka je postal Sebastijan zavetnik, lokostrelcev, vojakov in atletov.

V času od 18. do 25. januarja v Cerkvi obhajamo Teden molitve za edinost kristjanov ali ekumensko osmino. Tema razmišljanja in molitev se tokrat dotikata rasizma v ZDA, posebej v zvezni državi Minnesoti. Rasizem ima tam dolgo in krvavo zgodovino. Država se uvršča med tiste, v katerih vlada najhujše rasno razlikovanje v ZDA. Hude zgodovinske rane so bile prizadete skupnostim ameriških domorodcev in potomcem Afroameričanov. Zgodovina krščanskih Cerkva je tam povezana z rasnimi konflikti, ki še povečujejo medsebojno razdeljenost. Osrednje besedilo, ob katerem bomo premišljevali in molili, je vzeto iz preroka Izaija in s glasi: »Naučite se dobro delati, skrbite za pravico. Pomagajte zatiranemu, zagovarjajte siroto, branite vdovo« (Iz 1, 17). Tema »skrbi za pravico« je tudi sestavina sinodalnega procesa, ki je prav tako v službi »socialne pravičnosti, človekovih pravic in skrbi za skupni dom«. ( dr. Bogdan Dolenc, član komisije za ekumenizem in medverski dialog).

**3. nedelja med letom je Nedelja Božje Besede. Letošnje geslo je vzeto iz preroka Izaija: »Razširi prostor svojega šotora, razpni pregrinjala svojih bivališč.« (Iz 54,2) Naj nas ta nedelja navduši za branje božje besede, ki je zapisana v Svetem pismu in jo vsak dan beremo pri maši ter nas spodbuja k Jezusovi drži.**

**V soboto ob 17. uri je v farni cerkvi redna mesečna Taizejska molitev za mir.**

**Svete maše:**

**NEDELJA, 15. 1. ob 9 h + Gantar, Žirovski vrh 4**

**SOBOTA, 21. 1. ob 9 h po namenu**

**NEDELJA, 22. 1. ob 9 h + Anton Bradeško, Hlevni vrh 5**